**Ford prezintă noi tehnologii de gestionare și conectare, optimizate pentru flotele electrice**

* Ford ajută flotele comerciale și companiile să facă o tranziție mai ușoară către vehiculele electrice cu ajutorul unor noi instrumente ce pot monitoriza și gestiona nivelul de energie la nivel de flotă. Aceste instrumente sunt disponibile printr-o aplicație ușor de utilizat și o interfață web
* Noua aplicație și interfață web îi va ajuta pe operatorii de flote să optimizeze costurile și timpul de rulare, monitorizând performanța fiecărui vehicul, consumul de kWh, și viteza de încărcare, precum și monitorizarea încărcării la nivelul întregii flote
* Pe lângă datele specifice EV pentru flote, Ford își extinde oferta de opțiuni, oferind și Ford Telematics care le va permite managerilor de flote comerciale să monitorizeze de la distanță vehiculele după orele de lucru. Pe lângă asta, tehnologia mai oferă și lecții de condus în timp real prin intermediul asistentului vocal SYNC 4

**DUNTON, Regatul Unit, 12 noiembrie 2020** – Pe măsură ce E-Transit va aduce mai multă productivitate clienților vehiculelor comerciale, Ford își extinde oferta de instrumente de gestionare a flotei pentru a furniza date despre vehiculele electrice, rapoarte de încărcare și condiționare web-based, plus noi caracteristici care pot ajuta la securizarea vehiculelor și la îmbunătățirea performanței șoferului.

Prin aceste noi soluții de monitorizare a energiei la nivel de flotă și de gestionare a vehiculelor, disponibile prin interfețe intuitive, Ford ajută flotele comerciale și companiile europene să facă o tranziție fără probleme către vehiculele electrice. Aceste caracteristici vor fi disponibile pentru clienții E-Transit 1 odată cu lansarea acestuia, în primăvara anului 2022.

„Cunoașterea înseamnă putere – iar Ford le oferă companiilor informațiile de care au nevoie pentru a profita la maximum de vehiculele lor electrice”, a declarat Julius Marchwicki, directorul operațional Ford Commercial Solutions.

“Noile servicii conectate și ofertele telematice de la Ford nu ajută doar flotele să optimizeze performanța și siguranța șoferilor – ci ajută clienții de business să rămână concentrați pe furnizarea de servicii excelente către clienții lor.

Cu noile tehnnologii, operatorii de flote pot monitoriza performanța camionetelor individuale, pot gestiona consumul de energie și pot obține mai multe informații în timp real precum consumul de kWh, viteza de încărcare sau distanța rămasă de parcurs dintr-o încărcare, pentru a ajuta la optimizarea costurilor de funcționare.

Noile tehnologii permit, de asemenea, condiționarea de la distanță a cabinei2. Asta înseamnă că managerii de flote pot programa E-Transit pentru a-și încălzi sau răcori cabina în timp ce este conectat, păstrându-și, în același timp, autonomia maximă.

Operatorii de flote sunt notificați dacă un vehicul nu este conectat atunci când este programat pentru acest lucru. În plus, ei pot gestiona de la distanță tranzacțiile și plățile necesare pe drumurile publice, pentru ca apoi să primească rapoarte detaliate ale acestor cheltuieli, pentru a sprijini rambursarea către șoferi.

**Ford Telematics contribuie la siguranța șoferilor și vehiculelor**

Împreună cu serviciile specifice EV, Ford Commercial Solutions își extinde ofertele de gestionare a flotelor pentru a ajuta clienții europeni de vehicule comerciale să gestioneze mai bine și să optimizeze eficiența flotelor lor.

Îmbunătățirea siguranței și performanței șoferilor este proritatea numărul unu pentru operatorii de flote, motiv pentru care Ford introduce coachingul șoferului în timp real, în vehicul, prin intermediul asistentului vocal SYNC4 3. De fiecare dată când un șofer depășește limita de viteză, accelerează puternic, frânează brusc, lasă motorul vehiculului să funcționeze în timp ce este staționat sau nu își pune centura de siguranță, acesta va primi un mesaj audio care îi va cere să își corecteze comportamentul.

“Știm direct de la clienții noștri cât de importante sunt sistemele de coaching pentru șoferi”, a spus Marchwicki. “Prin integrarea acestui serviciu direct în vehiculele noastre, companiile pot promova mai bine un comportament de conducere sigur, pot optimiza consumul de energie pe vehiculele lor și pot reduce uzura fără a instala nicio altă componentă hardware suplimentară.”

În plus, Ford Telematics 4 le va permite clienților să își asigure și monitorizeze de la distanță vehiculele după orele de program. Operatorii de flote vor fi notificați dacă un vehicul este furat, sau folosit fără autorizare, dacă este tractat sau a fost deteriorat în timpul parcării. În cazul oricărei din aceste situașii, managerii pot localiza prin GPS vehiculul cu pricina chiar dacă acesta este oprit.

Ford oferă, de asemenea, o opțiune integrată de Driver ID, care le oferă managerilor o modalitate mai ușoară de a asocia un șofer cu un anumit vehicul. Șoferul poate introduce un cod unic pe ecranul SYNC, iar administratorul flotei va putea ține o evidență exactă a șoferilor și vehiculelor folosite de aceștia. Prin asocierea unui șofer cu un anumit vehicul, managerii pot analiza indicatorii de performanță ai acestora.

Toate aceste caracteristici se bazează pe ofertele tehnologice existente deja în Ford Telematics, care includ funcții de monitorizare GPS și geofencing, alerte de sănătate ale vehiculelor, date priving consumul de combustibil și energie și multe altele. De asemenea, operatorii flotei pot utiliza Ford Telematics pentru a monitoriza câțiva parametri cheie și pentru vehiculele non-Ford care se află în flotele lor, împreună cu vehiculele Ford.

În plus, noua aplicație Ford Telematics Drive poate eficientiza sarcinile care necesită mult timp pentru șoferi și flote. Aplicația le permite șoferilor să raporteze vehiculul pe care îl conduc, să digitalizeze verificările zilnice ale vehiculului și să raporteze daune sau alte probleme mecanice direct managerului flotei prin intermediul sistemului Ford Telematics.

Pe lângă aceste noi servicii, Ford Commercial Solutions oferă, de asemenea, și Ford Data Services, serviciu ce furnizează date direct de la producător în legătură cu integrarea software sau provideri autorizați pentru sisteme telematice, fără a fi nevoie de dispozitive plug-in adiționale.

Ford Commercial Solutions, o divizie a Ford Mobility ajută flotele să își îmbunătățească eficacitatea operațională, oferind date despre vehiculele conectate la nivel de producător și informații verificate de inginerii Ford. Atunci când este activat de un modem FordPass Connect 5 – dotare standard care acum vine pe majoritatea vehiculelor comerciale Ford din Europa- aceste tehnologii conectate deblochează toate actualizările și subscripțiile software pentru a-i ajuta pe operatorii de flote să-și gestioneze mai ușor vehiculele.

# # #

1 Consumul de combustibil/energie, emisiile de CO2 și autonomia electrică declarate sunt stabilite în conformitate cu cerinţele şi specificaţiile tehnice ale Regulamentelor europene (CE) 715/2007 şi (UE) 2017/1151, cu modificările ulterioare. Tipul de vehicule ușoare omologat prin procedura de testare a vehiculelor ușoare armonizată la nivel mondial (World Harmonised Light Vehicle Test Procedure, WLTP) va oferi informații referitoare la consumul de combustibil/ energie și emisii de CO2 în conformitate cu noul ciclu de conducere european (New European Drive Cycle, NEDC) și WLTP. WLTP va înlocui complet NEDC cel târziu până la finalul anului 2020. Procedurile de testare standard aplicate permit comparația între tipuri de vehicule diferite și producători diferiți. În timpul eliminării treptate a NEDC, consumul de combustibil WLTP și emisiile de CO2 sunt corelate cu NEDC. Va exista o oarecare variație față de consumul anterior de combustibil și față de nivelul de emisii anterior, deoarece unele elemente ale testelor s-au modificat, deci același vehicul ar putea avea un consum de combustibil diferit și emisii de CO2 diferite.

Autonomia și timpul de încărcare sunt bazate pe simulări computerizate și metodologia de calcul a intervalului estimate de WLTP. Rata de încărcare scade pe măsură ce bateria atinge capacitatea maximă. Rezultatele dvs. Pot varia în funcție de timpii de încărcare de vârf și de starea de încărcare a bateriei. Autonomia reală a vehiculului variază în funcție de condiții precum elemente externe, comportament de conducere, întreținerea vehiculului, vechimea bateriei litiu-ion și starea generală de sănptate a vehiculului.

2  Eficiența condiționării cabinei poate fi redusă de temperaturi exterioare extreme sau atunci când se utilizează o încărcare de 120 volți.

3 Nu conduceți în timp ce atenția vă este distrasă. Utilizați sisteme activate prin voce atunci când este posibil. Este posibil ca unele funcții să fie blocate în timp ce vehiculul este în viteză. Nu toate funcțiile sunt compatibile cu toate telefoanele.

4 Ford Telematics și Data Services sunt servicii pe bază de subscripție și fac obiectul acordului la termenii și condițiile FSM. Abonamentul se taxează lunar. Numai vehiculele echipate cu moden sau în funcție de service – PIDS. Disponibilitatea datelor este condiționată de conectivitate și de accesul la datele vehicullui. Sub rezerva verificării subscripției pentru eligibilitate.

5 Pentru opțiunile de control de la distanță este necesară FordPass Connect (opțional pe anumite vehicule), aplicația Ford Pass și Connected Services (consultați termenii FordPass pentru mai multe detalii). Seriviciile depind de compatibilitatea și disponibilitatea rețelei. Opțiunile Evolving technology/cellular networks/vehicle capability ar putea impiedica funcționarea unor anumite funcții. Connected Services exclude Wi-Fi hotspot.

***Despre Ford Motor Company***

*Ford Motor Company este o companie globală cu sediul în Dearborn, Michigan. Compania proiectează, produce, comercializează și furnizează o gamă completă de mașini Ford, camioane, SUV-uri, vehicule electrificate și vehicule de lux Lincoln, furnizează servicii financiare prin Ford Motor Credit Company și preia poziții de conducere în electrificare; soluții de mobilitate, inclusiv servicii de auto-conducere, și servicii conectate.  Ford numără aproximativ 187.000 de angajați în întreaga lume. Pentru mai multe informații privind Ford, produsele sale globale sau Ford Motor Credit Company, accesați* [*www.corporate.ford.com*](http://www.corporate.ford.com)*.*

***Ford Europa*** *produce, vinde și oferă service pentru vehicule sub marca Ford pe 50 de piețe individuale și are aproximativ 45.000 de angajați la facilitățile proprii și asocierile în participațiune consolidate și aproximativ 58.000 de angajați când sunt luate în considerare entitățile neconsolidate. În plus faţă de Ford Motor Credit Company, operaţiunile Ford Europa includ Divizia Ford de Relaţii cu Clienţii şi 18 unități de producție (12 deținute integral şi șase asocieri în participaţiune neconsolidate). Primele maşini Ford au fost livrate în Europa în 1903, acelaşi an în care a fost fondată Ford Motor Company. Producţia europeană a început în 1911.*

|  |  |  |  |  |  |  |
| --- | --- | --- | --- | --- | --- | --- |
| **Contact:**    | Ana-Maria TimișFord Româniaatimis@ford.com |  |  |  |  |  |
|  |  |  |  |  |  |  |
|  |  |  |  |  |  |  |